**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  4 – 2 – 2025

**ΑΜΑΡΟΥΣΙΟΥ Αρ. Πρ.:** 47

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Ατικής, Δ/νση Π. Ε. Ανατ. Αττικής**

**Κοινοποίηση: Δ. Ο. Ε., Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΛΕΜΕ ΟΧΙ ΣΤΙΣ ΠΕΙΘΑΡΧΙΚΕΣ ΔΙΩΞΕΙΣ ΑΠΕΡΓΩΝ ΕΚΠΑΙΔΕΥΤΙΚΩΝ**

**ΚΑΤΩ ΤΑ ΧΕΡΙΑ ΑΠΟ ΤΟΥΣ ΑΠΕΡΓΟΥΣ ΣΥΝΑΔΕΛΦΟΥΣ ΜΑΣ**

**ΟΛΟΙ/ΟΛΕΣ ΣΤΗΝ ΔΙΕΥΘΥΝΣΗ Π. Ε. Β΄ ΑΘΗΝΑΣ (Λ. Κηφισιάς 18 & Γκύζη – Μαρούσι) ΤΗΝ ΠΕΜΠΤΗ 6 – 2 – 2025 στις 14:00 – συμμετέχουμε στη διευκολυντική στάση εργασίας του Σ. Ε. Π. Ε. Αμαρουσίου (1 έως 4 ώρες από 12:35 έως 16:00)**

**ΚΑΝΕΝΑΣ ΔΕΝ ΕΙΝΑΙ ΜΟΝΟΣ/ΜΟΝΗ ΤΟΥ – Η ΤΡΟΜΟΚΡΑΤΙΑ ΔΕ ΘΑ ΠΕΡΑΣΕΙ**

**Η ΑΞΙΟΛΟΓΗΣΗ ΤΩΝ ΝΟΜΩΝ 4692/2020 & 4823/2021 ΘΑ ΜΕΙΝΕΙ ΣΤΑ ΧΑΡΤΙΑ**

**Ο Σύλλογος Εκπαιδευτικών Π. Ε. Αμαρουσίου** καλεί **σε νέα κινητοποίηση διαμαρτυρίας** **την Πέμπτη 6 – 2 – 2025 στις 14:00 στα γραφεία της Διεύθυνσης Π. Ε. Β΄ Αθήνας (Λεωφόρος Κηφισιάς 18, Μαρούσι) αντιδρώντας στις προκλητικές, τρομοκρατικού χαρακτήρα, ενέργειες της Δ/νσης Π. Ε. Β΄ Αθήνας σε βάρος απεργών – νεοδιόριστων εκπαιδευτικών συναδέλφων μας.**

Νεοδιόριστοι εκπαιδευτικοί, συνάδελφοι μας έχουν λάβει τηλεφωνικές κλήσεις για παραλαβή υπηρεσιακών εγγράφων παραπομπής τους σε πειθαρχική δίωξη, ενώ συμμετέχουν στη νόμιμα κηρυγμένη απεργία – αποχή της ΔΟΕ. Εφαρμόζουμε τις συλλογικές αποφάσεις μας και μας εξοργίζει η τακτική της Διεύθυνσης Π. Ε. Β΄ Αθήνας και του Διευθυντή Π. Ε. Β΄ Αθήνας με την οποία απειλούν και εκβιάζουν τους νεοδιόριστους εκπαιδευτικούς.

Την ώρα που η κυβέρνηση της Ν. Δ. με την πολιτική που εφαρμόζει κοστολογεί τις πραγματικές ανάγκες των εργαζομένων προσφέροντας κέρδη μόνο σε λίγους ενώ δίνει ψίχουλα για τις ανάγκες των πολλών προχωράει πιο δυναμικά στην κλιμάκωση της επίθεσης στους εργαζόμενους**. Έτσι και στην εκπαίδευση αντί να ασχοληθεί με τα σημαντικά προβλήματα της υποχρηματοδότησης, των εκπαιδευτικών κενών, των άθλιων και ασυντήρητων σχολικών κτηρίων, των χαμηλών μισθών, την ώρα που κατηγοριοποιεί τα σχολεία παραδίδοντάς τα σε ιδιώτες (Ωνάσεια) εφαρμόζει την καταστολή, την τρομοκράτηση και τον αυταρχισμό** **με διώξεις απέναντι σε εκπαιδευτικούς που συμμετέχουν στην απεργία –αποχή ενάντια στην αντιεκπαιδευτική αξιολόγηση.**

Ο κλάδος των εκπαιδευτικών όλα αυτά τα χρόνια, δίνει έναν υπερήφανο αγώνα:

* για να υπερασπιστεί τα μορφωτικά δικαιώματα των παιδιών των εργατικών - λαϊκών οικογενειών,
* για να μην προχωρήσει η κατηγοριοποίηση των σχολείων αλλά η αναβάθμισή τους και
* για τα εργασιακά μας δικαιώματα και για να μπορούμε να ασκούμε τον παιδαγωγικό μας ρόλο μέσα στις τάξεις

**Καταγγέλλουμε τις ενέργειες του Διευθυντή Π. Ε. Β΄ Αθήνας, ο οποίος μπροστά στις αντιδράσεις μας και στην μαζική κινητοποίηση των Σ. Ε. Π. Ε. της Β΄ Δ/νσης Π. Ε. Αθήνας που έγινε, για το ίδιο θέμα, την Τρίτη 4 – 2 – 2025 τράπηκε σε φυγή μη μπορώντας να αντιμετωπίσει τους αγωνιζόμενους εκπαιδευτικούς αναστέλλοντας την λειτουργία της Διεύθυνσης Π. Ε. Β΄ Αθήνας, αφού κλειδαμπάρωσε ερμητικά τα γραφεία της, και απαντάμε στις διώξεις με τη μαζική συμμετοχή μας στην κινητοποίηση της ΠΕΜΠΤΗΣ 6/2 στις 14:00 στα γραφεία της Δ/νσης Π. Ε. Β΄ Αθήνας.**

**Την ίδια ημέρα ΠΕΜΠΤΗ 6 – 2 – 2025 από τις 14:00 υπάρχουν αντίστοιχα καλέσματα στη συγκέντρωση διαμαρτυρίας στη Δ/νση Π. Ε. Β΄ Αθήνας και των όμορων Συλλόγων Εκπ/κών Π. Ε. της Β΄ Αθήνας, «Γ. Σεφέρης» και «Ο Περικλής».**

**ΚΑΛΟΥΜΕ το Δ. Σ. της Δ. Ο. Ε. να στηρίξει την κινητοποίηση των σωματείων μας!**

**ΚΑΛΟΥΜΕ τους γονείς, τους φορείς και τα σωματεία της περιοχής να εκφράσουν άμεσα και έμπρακτα τη συμπαράστασή τους στους διωκόμενους εκπαιδευτικούς!**

Αξιοποιούμε την προκηρυγμένη στάση εργασίας από το Δ. Σ. του Σ. Ε. Π. Ε. Αμαρουσίου ( από 1 έως 4 ώρες διευκολυντική στάση εργασίας από 12:35 έως 16:00 – η παρούσα αποτελεί ειδοποίηση και για την Δ/νση Π. Ε. Β΄ Αθήνας ).

**Κανένας/καμιά δεν είναι μόνος ή μόνη! Οι πειθαρχικές διώξεις και ο αυταρχισμός δε μας σταματάνε!!**

